বীরেন্দ্রনাথ গঙ্গোপাধ্যায়
ড.বীরেন্দ্রনাথ গঙ্গোপাধ্যায় (১৯০২ – ৯ সেপ্টেম্বর ১৯৭৮) ছিলেন অর্থনীতির একজন বিশিষ্ট অধ্যাপক, দিল্লি স্কুল অফ ইকোনমিক্স এর অন্যতম রূপায়ণকারী ডিরেক্টর, দিল্লি বিশ্ববিদ্যালয়ের উপাচার্য। অর্থনৈতিক ইতিহাসের চিন্তাধারা বিষয়ে সুপণ্ডিত এবং মহাত্মা গান্ধীর অর্থনৈতিক মতবাদের একজন প্রধান সমর্থক ছিলেন তিনি। ১৯৭০ খ্রিস্টাব্দে ভারত সরকার সাহিত্য ও শিক্ষায় উল্লেখযোগ্য কাজের জন্য দেশের সর্বোচ্চ তৃতীয় পুরস্কার পদ্মভূষণ প্রদান করে।